Bosna i Hercegovina
Federacija Bosne i Hercegovine
Hercegovačko-neretvanska županija
Javno komunalno poduzeće
„VODOGRAD“  d.o.o. Prozor-Rama

Na temelju članka  12. Zakona o javnim poduzećima u Federaciji Bosne i Hercegovine (“Službene novine FBiH“ broj: 8/05, 81/08, 22/09 i 109/12) ,članka 8. Zakona o ministarskim, vladinim i drugim imenovanjima Federacije BiH (Službene novine Federacije BiH“ broj: 34/03, 65/13) i članka 27. i 35.  Statuta Javnog komunalnog poduzeća „Vodograd“ d.o.o. Prozor-Rama i Odluke Nadzornog odbora broj: 01/1-58-NO-2/26 od 12. svibnja 2026.godine, Nadzorni odbor raspisuje: 

JAVNI NATJEČAJ
ZA IZBOR I IMENOVANJE UPRAVE JAVNOG KOMUNALNOG PODUZEĆA „VODOGRAD“ D.O.O. PROZOR-RAMA
I
Nadzorni odbor objavljuje natječaj za izbor i imenovanje Uprave – direktora Javnog Komunalnog poduzeća „Vodograd“ d.o.o. Prozor-Rama – 1 izvršitelj
Imenovanje se vrši na mandatno razdoblje od 4 (četiri) godine.
Ista osoba može biti ponovno birana i imenovana u skladu sa Zakonom.
Sa izabranim kandidatom zaključuje se ugovor kojim će se urediti prava i obveze, plaća i ostale naknade u skladu s važećim propisima.
U upravu javnog poduzeća ne može biti imenovana osoba koja obnaša dužnost u političkoj stranci.

Opis poslova 
· Zastupa i predstavlja poduzeće JKP „Vodograd“ d.o.o. (u daljnjem tekstu: Društvo),
· Organizira i vodi poslovanje Društva,
· Odgovara za zakonitost rada i poslovanja Društva
· Izrađuje i nadzire realizaciju planova poslovanja,
· Izvršava odluke i preporuke Skupštine, Nadzornog odbora i Odbora za reviziju,
· Vrši provedbu Etičkog kodeksa, Statuta i drugih akata poduzeća,
· Podnosi izvješće o poslovanju Društva po polugodišnjem i godišnjem obračunu i bilancom uspjeha i izvršenjem revizije,
· Priprema prijedloge o raspodjeli dobiti i pokriću gubitaka,
· Predlaže organizaciju Društva,
· Donosi normativne akte Društva,
· Odlučuje o pravima i obavezama radnika sukladno Zakonu, Kolektivnom ugovoru i ostalim aktima Društva,
· Obavlja i druge poslove sukladno važećim propisima, etičkom kodeksu, Statutu i drugim aktima Društva.
II
Kandidati za izbor i imenovanje direktora Društva  moraju ispunjavati sljedeće uvjete:

A.OPĆI UVJETI
1. da su državljani Bosne i Hercegovine;
2. da su stariji od 18 godina;
3. da nisu otpušteni iz državne službe kao rezultat disciplinske mjere na
bilo kojem nivou u Bosni i Hercegovini (bilo na nivou države ili entiteta) u periodu od tri godine prije dana objavljivanja upražnjene  pozicije,
4. da se na njih ne odnosi članak IX. 1. Ustava Bosne i Hercegovine.
5. da im presudom suda nije zabranjeno obavljanje aktivnosti u nadležnosti direktora i
6. da ne obnaša dužnost u političkim strankama.
	


B.POSEBNI UVJETI
1. Da ima visoku stručnu spremu ( VII/1 stupanj) ili  višu stručnu spremu (VI/1 stupanj), diplomu visokog ili višeg obrazovanja,zanimanje tehničkog, ekonomskog ili pravnog smjera.
2.Da ima radnoga iskustva najmanje 3 (tri) godine s VSS ili 5 (pet) godina s VŠS na rukovodećim radnim mjestima nakon stjecanja diplome iz alineje 1. posebnih uvjeta
3.Sposobnost savjesnog i odgovornog obavljanja poslova te nepristranog i odlučnog donošenja odluka,
4.Rezultati rada ostvarenih tijekom poslovne karijere u pogledu stručnih, organizacijskih i drugih radnih sposobnosti
III
Prijava na natječaj treba sadržavati ime i prezime, adresu i kontakt telefon, te biti potpisana od strane podnositelja prijave, a uz istu su kandidati dužni priložiti i sljedeću dokumentaciju kao dokaz o ispunjavanju propisanih uvjeta (original ili ovjerene kopije):
· Kraći životopis
· Izvod iz Matične knjige rođenih
· Uvjerenje o državljanstvu BiH (ne starije od 6 mjeseci)
· Dokaz o traženoj stručnoj spremi ( ovjerena kopija diplome)
· Dokaz o radnom iskustvu
· Program i plan razvoja Društva u mandatnom razdoblju
· Izjavu da nije pod optužnicom Međunarodnog suda za ratne zločine u bivšoj Jugoslaviji ( članak IX stavak 1. Ustava BiH)
· Izjavu da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima F BiH („Službene novine F BiH“ broj: 34/03, 65/13)
· Izjavu da nisu otpušteni iz državne službe kao rezultat disciplinske mjere na
bilo kojem nivou u Bosni i Hercegovini u periodu od tri godine prije dana objavljivanja upražnjene  pozicije,
· Izjavu da nije član tijela zakonodavne, izvršne ili sudske vlasti ili savjetnik u smislu Zakona o sprečavanju sukoba interesa u institucijama na nivou BiH („Službeni glasnik BiH“, br. 18/24)

Kandidat koji bude izabran, a prije imenovanja je dužan dostaviti uvjerenje nadležnog suda da nije osuđen za kaznena djela i za gospodarski prijestup nespojiv sa dužnošću  u Upravi društva, pet godina od dana pravomoćnosti presude isključujući vrijeme zatvorske kazne.
IV
Kandidati koji budu ispunjavali propisane uvjete iz natječaja biti će pozvani na razgovor koji će se održati najkasnije u roku od 8 dana od zaprimanja zadnje prijave, nakon čega će Nadzorni odbor većinom glasova donijeti Odluku o izboru i imenovanju direktora.
O svojoj odluci Nadzorni odbor je dužan u roku od 8 dana od dana imenovanja direktora obavijestiti kandidate koji nisu izabrani, te istima vratiti dostavljenu dokumentaciju.

Prijave s traženim dokumentima o ispunjavanju propisanih uvjeta potrebno je dostaviti u zatvorenoj omotnici u roku od 15 dana od dana zadnje objave i to osobno ili preporučeno poštom na adresu:

Javno komunalno poduzeće „Vodograd“ d.o.o. Prozor-Rama
Ćire Truhelke bb, 88440 Prozor-Rama
Na koverti naznačiti „Prijava na natječaj ZA IZBOR I IMENOVANJE DIREKTORA Javnog komunalnog poduzeća“Vodograd“ d.o.o. Prozor-Rama „NE OTVARATI“

Nepotpune i nepravovremene prijave neće se uzeti u razmatranje.
Predmetni  javni natječaj će se objaviti u Službenim novinama Federacije BiH, u dnevnim novinama „Dnevnom listu“ iz Mostara i na web stranici poduzeća.

Predsjednik Nadzornog odbora
Ivica Pavlović, dipl. oec.
                                                                                                                __________________________
Broj: 01/1-58-NO-3/26
Prozor-Rama,12.svibnja 2026.godine
